ഉത്തര്പ്രദേശില് പൊലീസ് സ്റ്റേഷനില് വെച്ച് 22 കാരന് മരിച്ച സംഭവം : 5 പൊലീസുകാര്ക്ക് സസ്പെന്ഷന് ഉത്തര്പ്രദേശ് : ഇറ്റാ ജില്ലയില് പൊലീസ് സ്റ്റേഷനില് വെച്ച് 22 കാരന് മരിച്ച സംഭവത്തില് അഞ്ച് പൊലീസുകാര്ക്ക് സസ്പെന്ഷന്. പെണ്കുട്ടിയെ തട്ടിക്കൊണ്ടുപോയി നിര്ബന്ധിച്ച് വിവാഹം ചെയ്യിപ്പിച്ചെന്ന പരാതിയില് കഴിഞ്ഞയാഴ്ച രജിസ്റ്റര് ചെയ്ത കേസിലാണ് ചോദ്യം ചെയ്യാനായി അല്ത്താവ് എന്ന് യുവാവിനെ സ്റ്റേഷനിലെത്തിച്ചത്. ചൊവ്വാഴ്ച രാവിലെയാണ് യുവാവിനെ സ്റ്റേഷനിലെത്തിച്ചത്. എന്നാല് ഇവിടെ വെച്ച് യുവാവ് മരണപ്പെടുകയായിരുന്നു. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം യുവാവ് ടോയ്ലെറ്റില് പോകണമെന്ന് ആവശ്യപ്പെട്ടതുപ്രകാരം അതിന് അനുവദിച്ചെന്നും ഏതാനും സമയം കഴിഞ്ഞിട്ടും തിരിച്ചെത്താത്തതിനെ തുടര്ന്ന് അന്വേഷിച്ചപ്പോള് യുവാവിനെ ടോയ്ലെറ്റില് തൂങ്ങിയ നിലയില് കണ്ടെത്തുകയായിരുന്നു എന്നാണ് പൊലീസ് വാദം. ജാക്കറ്റിന്റെ ചരട് കയറില് കുരുക്കിയിരുന്നെന്നും അബോധവസ്ഥയിലായ യുവാവിനെ ആശുപത്രിയിലേക്ക് കൊണ്ടുപോയെങ്കിലും അഞ്ചുമിനുട്ടിനുള്ളില് മരണം സംഭവിച്ചെന്നുമാണ് പൊലീസ് പറഞ്ഞത്. എന്നാല് വിഷയത്തില് പൊലീസിനെതിരെ ബന്ധുക്കള് രംഗത്തെത്തിയിട്ടുണ്ട്. ഞാന് എന്റെ കുട്ടിയെ പൊലീസിന് കൈമാറി. സ്റ്റേഷനില് വെച്ചാണ് അവന് മരിച്ചത്. അവന്റെ മരണത്തില് പൊലീസുകാര്ക്ക് പങ്കുണ്ടോ എന്ന് എനിക്ക് സംശയമുണ്ട്,അല്ത്താഫിന്റെ പിതാവ് ചന്ദ് മിയാന് പറഞ്ഞു.രാജ്യത്തെ എല്ലാ പൊലീസ് സ്റ്റേഷനുകളിലും സി.ബി.ഐ, ദേശീയ അന്വേഷണ ഏജന്സി, എന്ഫോഴ്സ്മെന്റ് ഡയറക്ടറേറ്റ് എന്നിവയുള്പ്പെടെയുള്ള സ്ഥാപനങ്ങളിലും സംസ്ഥാനങ്ങള് അവരുടെ ഓരോ പൊലീസ് സ്റ്റേഷനുകളിലും നൈറ്റ് വിഷന്, ഓഡിയോ റെക്കോര്ഡിങ് സംവിധാനങ്ങളുള്ള സി.സി ടി.വി ക്യാമറകള് നിര്ബന്ധമായും സ്ഥാപിക്കണമെന്ന് കഴിഞ്ഞ വര്ഷം ഡിസംബറില് സുപ്രീം കോടതി ഉത്തരവിട്ടിരുന്നു. Also read മോന്സണ് പുരാവസ്തു തട്ടിപ്പില് ബന്ധം : ഐജി ജി ലക്ഷ്മണിന് സസ്പന്ഷന് കെ.എസ്.ആര്.ടി.സി ബസിനു പിന്നില് സ്കൂട്ടര് ഇടിച്ച് അച്ഛനും മകനും മരിച്ചു ചെങ്ങന്നൂരില് ആറു മാസം പ്രായമുള്ള കുഞ്ഞിന് വിഷം കൊടുത്തു കൊലപ്പെടുത്തിയ ശേഷം അമ്മ ജീവനൊടുക്കി ചോദ്യം ചെയ്യുന്ന മുറികള്, ലോക്കപ്പുകള്, എന്ട്രി, എക്സിറ്റുകള് എന്നിവിടങ്ങളില് സുരക്ഷാ ക്യാമറകള് സ്ഥാപിക്കണമെന്നും സുപ്രീം കോടതി പറഞ്ഞിരുന്നു. എന്നാല് യു.പിയിലെ എത്ര പൊലീസ് സ്റ്റേഷനുകളില് ഇതുവരെ സി.സി.ടിവികള് സ്ഥാപിച്ചിട്ടുണ്ടെന്ന് വ്യക്തമല്ല.